CONSILIUL LOCAL AL MUNICIPIULUI CRAIOVA

                                      

HOTĂRÂREA NR. 268
     

 

 Consiliul Local al Municipiului Craiova, întrunit în şedinţa ordinară din data de 30.10.2008;

 Având în vedere raportul nr. 147294/2008 întocmit de Direcţia Servicii Publice prin care se propune modificarea Hotărârii Consiliului Local al Municipiului Craiova nr. 554/2007 referitoare la aprobarea tarifelor pentru activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau îngheţ şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Legii nr.101/2006 a serviciului de salubrizare a localităţilor;

 Potrivit Ordinului nr.109/2007 emis de preşedintele Autorităţii Naţionale de Reglementare pentru Serviciile Comunitare de Utilităţi Publice prin care s-au aprobat “Normele metodologice de stabilire, ajustare sau modificare a tarifelor pentru activităţile specifice serviciului de salubrizare a localităţilor”;

În temeiul art.36 alin.2 lit. d coroborat cu alin.6 lit. a, pct.14, art. 45 alin.1, alin. 2 şi art.61 alin.2 din Legea nr.215/2001 privind administraţia publică locală, republicată;

 
 HOTĂRĂŞTE:

Art.1. Se aprobă modificarea Hotărârii Consiliului Local al Municipiului Craiova nr. 554/2007, după cum urmează:

a) se ajustează tarifele pentru activitatea de curăţare şi transport al zăpezii de pe căile publice şi menţinerea în funcţiune a acestora pe timp de polei sau îngheţ, conform anexei nr. 1 care face parte integrantă din prezenta hotărâre.
b) se completează anexa la hotărâre, cu tarifele prevăzute în anexa nr. 2, care face parte integrantă din prezenta hotărâre.
Art.2. Serviciul Administraţie Publică Locală, Direcţia Servicii Publice şi Serviciul Public de Salubritate Craiova vor aduce la îndeplinire prevederile prezentei hotărâri.

